MB

**13.1.1 mbaa** 

heho ĩrĩa ĩitĩkaga ta kĩbii 

**13.1.2 mbaũ** 

Gĩthweri *mbao* mũtĩ tũrĩtwo nĩgũowa wakwo nagũo 

**13.1.3 mbaara**

mbũkĩrĩra: njũkanĩrĩro: ngũĩ: njũgitano: ikũndi igĩrĩ kana makĩria kũrũa 

**13.1.4 mbage**

mabage

**13.1.5 mbagi**

nyama ya mbũri kũma gĩthũri-inĩ kinya kũgũrũ-inĩ

**13.1.6 mbakĩ** 

mũtutu ũthĩĩtwo mahũti ma mũbakĩ 

**13.1.7 mbara** 

njuĩrĩ irĩa ikũraga magũrũ-inĩ na moko-inĩ ma andũ 

**13.1.8 mbara** 

kĩndũ gĩthondeketwo gĩ gĩa gĩthiũrũrĩ kaingĩ gĩa gũtwarithio nĩ ciana 

**13.1.9 mbarĩ**

andũ a mũhĩrĩga wa ithe wa mũndũ 

**13.1.10 mbarĩ** 

mĩthia ya kĩndũ mũhano: rũhiũ rwake rwa njora rũranoretwo mbarĩ cierĩ nĩ kĩo aracangacangaga mbarĩ ĩmwe kinya mbarĩ ĩrĩa ĩngĩ ya mũtitũ atari na gũoya 

**13.1.11 mbariki** 

maciaro ma mwarĩki

**13.1.12 mbarũ** 

mahĩndĩ maria makoragwo manyitanĩte na ihĩndĩ rĩa gĩthũri na magakorwo manyitaine na mũnyiginyigi magoka mwena-inĩ wa gĩtathira 

**13.1.13 mbathi**

Kĩngeretha *bus*

**13.1.14 mbathia**

Gĩthweri *pazia* 

**13.1.15 mbatũni** 

gĩkũndi kĩa andũ mekaga maũndũ hamwe kaingĩ maũndũ mooru

**13.1.16 mbawa** 

kĩondo kĩnene biũ 

**13.2.1 mbeca**

Gĩthweri pesa: mbia 

**13.2.2 mbegũ** 

kĩrĩa gĩthikagwo tĩĩri-inĩ nĩgũo kĩmere; hinya wa ũndũrũme ũrĩa ũnyitanaga na itumbĩ rĩa nga rĩgatũĩka mwana; kĩndũ gĩkoragwo matũnda-inĩ kana kĩrũtagwo nĩ mĩmera na kĩagwa tiĩri-inĩ gĩkamera 

**13.2.3 mbembe**

maciaro ma mũbebe: thanda ithandũrĩtwo mbembe-inĩ

**13.2.4  mbere**

kũrĩa kĩndũ kana mũndũ arorete; mwena ũrĩa ũthiũ ũrĩ; gĩcigo kĩa mũgũnda kĩrĩa kĩrarĩmwo; kĩrĩa,ũrĩa kana ĩrĩa ĩtongoretie 

**13.2.5 mbere wa mbere** 

mũthĩ wa kiũmia

**13.2.6 mbete**

Gĩthweri *pete* 

**13.2.7 mbeũ** 

kĩrĩa kĩhandagwo nĩgeetha gĩkũre kĩrũte maciaro; maciaro ma kĩndũ kina marĩa o namo mangĩciarana ringĩ 

**13.3.1 mbia**

indo irĩa ihũthagĩrwo kũgũra indo: mbeca 

**13.3.2 mbĩa**

nyamũ ĩtarĩ nene mũno ĩ mũting'oe mũraya ĩ ngumo ya kũria nguo na indo cia bata nyũmba 

**13.3.3 mbĩcĩ**

ngũ ihana thari njeke itarĩ ndungu

**13.3.4  mbica**

Gĩthweri *picha*: kĩrũrũ 

**13.3.5 mbigi** 

maithikiri 

**13.3.6 mbimbi** 

kĩoro kĩnene kĩa nyamũ irĩa irũtaga kĩhaana tũthiũrũrĩ ta mbũri 

**13.3.7 mbini**

kĩndũ kĩhũthagĩrwo kũnyitĩrĩra ngũo kana kũnyitĩrira kĩndũ ngũo-inĩ

**13.3.8 mbinyũ** 

njohi ndũrũ ya ũrĩu 

**13.3.9 mbira**

mbirũri

**13.3.10 mbiri**

rũkũngũ rũmbũrĩtwo 

**13.3.11 mbirigũri**

kĩndũ gĩa gĩthiũrũrĩ kĩũmu: kĩũma kĩa ritho nĩ mbirigũri 

**13.3.12 mbĩrĩra**

handũ hathikĩtwo mũndũ kana nyamũ

**13.3.13 mbiririka**

inegene ta rĩa ngarari 

**13.3.14 mbirithi**

ihenya: na ihenya: na mĩtũkĩ 

**13.3.15 mbiro**

wũirũ ũrĩa wĩnyitagĩrĩra nyũngũ-inĩ kana indo cia kũrũgĩrwo irĩa cigagĩrĩrwo mwaki- inĩ 

**13.3.16 mbirũ** 

matũnda ma mũtĩ wa mũbirũ

**13.3.17 mbirũirũ**

rũnyaga ta rwa igũrũ kana rũrĩa mũndũ onaga mairĩria na manyaga mangĩ maria makonainie na rũo 

**13.3.18 mbirũri**

mũtĩ mũicũhie ũkahana mũcobe ũhũragwo na gĩcũni nĩ ciana ũgathiũrũrũka 

**13.3.19 mbitika**

gĩcindano kĩragũcĩrĩria eroreri; inegene rĩ na ngarari iragũcĩrĩria andũ kũĩrorera 

**13.3.20 mbito**

mĩtĩ ĩtarĩ mĩtungu mũno ya gwaka

**13.4.1 mboco**

mũmera, na maciaro magũo wa mũhĩrĩga ũmwe na noe 

**13.4.2 mbogo** 

nyamũ ya gĩthaka ĩhana ng'ombe mũmbĩre-inĩ wayo no ĩ mwĩrĩ mũirũ na hĩa ciayo nĩ nene na ikoragwo ihũmbĩrĩte mũtwe wayo rũgongo rwa thithi rũothe 

**13.4.3 mbogoro**

mũtĩ wĩhacĩte mũthia-inĩ ũkahana ta wĩkũnjĩte ũndũ ũngĩhocio kĩndũ: mboorio; mũrimũ wa magũrũ gũkorwo mehacĩte mĩthirimo-inĩ makoima na nja kana marũ magacokanĩrĩra 

**13.4.4 mbogo kanyarare**

kombũki kahana ngi no nĩ kanene kũrĩ ngi kanyũaga andũ na nyamũ thakame

**13.4.5 mbomboo**

Gĩthweri *pomboo* nyamũ ya iria-inĩ ĩ rũa rwega 

**13.4.6 mboorio**

mũtĩ wĩ hwang'a wa kũgũcia kĩndũ kĩ haraya mbũ mũkayo wa kũmenyithia andũ kwĩ na ũgwati kana gwĩta andũ moke mateithũre

**13.5.1 mbũgi**

kĩgera kĩhocagio ngingo-inĩ ya nyamũ nĩgũoĩmenyekage harĩaĩrĩ; ngũrũkũri

**13.5.2 mbũgĩrĩrio**

inegene inene

**13.5.3 mbũgũ** 

tũhiga tũnyorokũ: mbegũ nyũmũ; indo irĩa ikoragwo mwano-inĩ wa mũragũri aragũraga nacio 

**13.5.4 mbũgũgũ** 

ũgũrũki

**13.5.5 mbũgũigũ**

ũgũrũki

**13.5.6 mbũgũĩro**

ũhoti ũrĩa ũtũmaga mũndũ aigue na ataũkĩrwo nĩ ũrĩa aigua

**13.5.7 mbũkĩrĩra**

andũ kwarahũkanĩra me na marũrũ 

**13.5.8 mbũkũ** 

nyamũ ĩigana nyaũ, ya gĩthaka na ya kũrĩithio ĩ matũ maraya Gĩthweri *sungura* 

**13.5.9 mbura**

maĩ maraitĩka kũũma igũrũ matũ-inĩ 

**13.5.10 mbũri**

nyamũ cia mĩhĩrĩga ya ng'ondũ na mĩgoma

**13.5.11 mbũrũbũrũ**

rũbũa 

**13.5.12 mbũrũga**

ngũĩ 

**13.5.13 mbũrũgũnyĩ** 

memenyi 

**13.5.14 mburungo**

kamondo ke na indo cia rũgendo 

**13.5.15 mbũrũrũ** 

mũrũro ũtarĩ na harĩa werekeire

**13.5.16 mbũtha**

kĩrĩa kĩgĩaga kĩndũ gĩabũthũka 

**13.5.17 mbũthũ**

indo ibũthĩte

**13.5.18 mbũthũ**

kĩnya gĩa gwĩkĩrwo iria kana maĩ gĩkoragwo kĩrĩ gĩceke kĩraihũ

**13.5.19 mbũtũ**

njuĩrĩ irĩa imeraga imone-inĩ cia maitho 

**13.5.29 mbũtũ**

arũi a ita macokanĩrĩire